
3750, гр. Димово тел. 09341/2260; тел.-факс. 094/601272   

 e-mail: obstina_dimovo@abv.bg
Общинска администрация Димово на основание чл. 14 от Наредбата за провеждане на конкурсите за държавни служители и чл. 10а от Закона за държавния служител оповестява обявения със Заповед № РД-02-479/15.11. 2017 г. на кмета на община Димово 
КОНКУРС ЗА ДЛЪЖНОСТТА „СЛУЖИТЕЛ  ПО СИГУРНОСТТА НА ИНФОРМАЦИЯТА“ 
Минимални изисквания за заемане на длъжността, предвидени в нормативните актове:

а) степен на завършено образование – бакалавър;

б) минимален професионален опит – 3 (три) години;

в) ранг – ІV-ти младши.

Специфични изисквания, предвидени в нормативните актове за заемане на длъжността. Кандидатът трябва:

а) да е български гражданин;

б) да е навършил пълнолетие;

в) да не е поставен под запрещение;

г) да не е осъждан за умишлено престъпление от общ характер на лишаване от свобода;

д) да не е лишен по съответния ред от правото да заема определена длъжност;

е) да не е в йерархическа връзка на ръководство и контрол със съпруг или съпруга, с лице, с което е във фактическо съжителство, роднина по права линия без ограничения, по съребрена линия до четвърта степен включително или по сватовство до четвърта степен включително;

ж) да не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

з) да не е народен представител;

и) да не е общински съветник – само за съответната общинска администрация;

й) да не заема ръководна или контролна длъжност в политическа партия;

к) да не работи по трудово правоотношение, освен като преподавател във висше училище;

л) да не работи по друго служебно правоотношение, освен при условията на чл. 16а, ал. 4 или чл. 81б;
м) да е получил разрешение за достъп до класифицирана информация до ниво „секретно“, при условията и по реда на глава пета от ЗЗКИ.

Допълнителни умения за заемане на длъжността, определени въз основа на компетентностите, които са необходими за длъжността:

а) аналитична компетентност;

б) ориентация към резултати;

в) работа в екип;

г) комуникативна компетентност;

д) фокус към клиента (вътрешен/външен);

е) професионална компетентност.

Кратко описание на длъжността по длъжностна характеристика: Служителя по сигурността на информацията отговаря за спазването на изискванията на Закона за защита на класифицираната информация и други нормативни актове, регламентиращи защитата на класифицираната информация. Разработва план за охрана на класифицираната информация  чрез физически и технически средства и отговаря за изпълнението му. Осъществява процедура по  обикновено проучване по чл. 47 от ЗЗКИ и води регистър на проучените лица. Разработва план за защита на класифицираната информация при положение на война, военно или друго извънредно положение. Организира и провежда обучението на служителите в организационната единица в областта на защитата на класифицираната информация. Води регистратури за класифицирана информация. 
Координира дейностите по отбранително-мобилизационната подготовка  и по защита при бедствия. Подпомага дейността на кмета по планиране, организиране и управление на отбранително-мобилизационната подготовка.

Начин на провеждане на конкурса:

а) решаване на тест;

б) интервю
Минимален размер на заплатата за длъжността: 460 лв.


Основният размер на заплатата за длъжността се определя в зависимост от професионалния опит на спечелилия конкурса кандидат, съгласно нормативните актове, определящи формирането на възнаграждението.

Необходими документи за кандидатстване:

– Писмено заявление за участие в конкурс Приложение № 2 към чл. 17, ал. 1 от Наредбата за провеждане на конкурси за държавни служители;
–  Декларация по чл. 17, ал. 2, т. 1 от НПКДС (образец);

– Копие от документи за придобита образователно-квалификационна степен и специалност, допълнителна квалификация, които се изискват за длъжността;

– Копие от документите, удостоверяващи продължителността на професионалния опит или придобития ранг.

Документите се подават лично от всеки кандидат или чрез пълномощник (нотариално заверено пълномощно).
Конкурсната комисия разглежда всяко постъпило заявление, като преценява дали са представени всички необходими документи и дали те удостоверяват изпълнението на минималните и специфични изисквания, предвидени за заемането на длъжността. До участие в конкурса не се допускат лица, които не са представили всички необходими документи или представените документи не удостоверяват изпълнението на изискванията за заемането на длъжността.

Място и срок за подаване на документите:

· Адрес: гр. Димово - 3750, ул. „Г. Димитров” № 137, Общинска администрация  Димово, Център за информация и услуги на гражданите;
· Лице за контакт: Наталия Кръстева, тел.09341/2260; 0885 524 797;

· Краен срок за подаване на документите: 30.11.2017 г., 17:00 ч.;
· Ден на пубикуване: 20.11.2017 г.;

· Общодостъпно място, на което ще се публикуват списъците и всички съобщения във връзка с конкурса: информационното табло в сградата на общинска администрация гр. Димово и интернет страницата на община Димово (www.dimovo.bg).

